laion/Wikipedia-Exotic huggingface dataset:
Moves (שיר של אולי מארס)

"Moves" הוא סינגל של הזמר האנגלי, אולי מארס, בשיתוף פעולה עם הראפר האמריקאי, סנופ דוג. השיר יצא, על ידי חברות התקליטים RCA רקורדס וסוני מיוזיק אנטרטיינמנט, ב-28 בספטמבר 2018, כסינגל המוביל מתוך אלבום האולפן השישי שלו, You Know I Know‏. השיר מופיע בפסקול של הסרט ג'וני אינגליש 3.0. השיר נכתב על ידי אד שירן, סטיב מק, עמר מאליק (אנ') וסנופ דוג, והופק על ידי סטיב מק. נכון לאוקטובר 2022, השיר הושמע למעלה מ-11 מיליון פעמים ביוטיוב, ו-51 מיליון פעמים בספוטיפיי. מילות השיר "Moves" באתר Genius סרטון השיר "Moves" באתר יוטיוב "Moves (feat. Snoop Dogg) – Single by Olly Murs". Apple Music. ארכיון מ-2018-11-14. נבדק ב-14 בנובמבר 2018. {{cite web}}: (עזרה) Olly Murs - Moves (Official Video) ft. Snoop Dogg, ארכיון מ-2022-10-10, נבדק ב-2022-10-04 Moves (feat. Snoop Dogg), 2018-11-09, ארכיון מ-2022-10-07, נבדק ב-2022-10-04
עליזה כהן-מושלין

עליזה כהן-מושלין (נולדה ב-8 באפריל 1937) היא היסטוריונית של אמנות, פרופסור אמריטה בחוג לתולדות האמנות באוניברסיטה העברית בירושלים. עליזה כהן-מושלין נולדה ברחובות. למדה ביולוגיה ותולדות האמנות באוניברסיטה העברית וצ'מבלו ועוגב בהאקדמיה למוסיקה ולמחול בירושלים. בשנת 1981 היא קיבלה דוקטורט ממכון ורבורג באוניברסיטת לונדון. עליזה כהן-מושלין לימדה בחוג לתולדות האמנות באוניברסיטה העברית משנת 1981 ועד לפרישתה לגמלאות בשנת 2006. בשנים 1986–2006 היא הייתה העורכת של כתב העת Jewish Art. פרופ' כהן-מושלים הייתה המנהלת של המרכז לאמנות יהודית באוניברסיטה העברית בין השנים 1991–2006. היא הקימה מדור לאדריכלות יהודית ועמדה בראשו, כמו כן הובילה מספר רב של משלחות תיעוד של אמנות יהודית ואדריכלות יהודית. בשנת 1994, יחד עם פרופ' הרמן טיס, כהן-מושלים הקימה "בית תפילה – יחידת מחקר לאדריכלות יהודית" באוניברסיטה הטכנית בבראונשווייג, גרמניה. ב-2009 הוענק לה עיטור הכבוד של הרפובליקה הפדרלית הגרמנית על מחקריה בכתבי יד לטיניים ועבריים בגרמניה, על הישגיה בשימור האמנות היהודית ועל הקמת יחידת מחקר "בית תפילה". Hebrew Illuminated Manuscripts in the British Isles, vol. I, Spanish and Portuguese Manuscripts, by Bezalel Narkiss, Aliza Cohen-Mushlin and Anat Tcherikover, the Israel and British Academies, Oxford University Press, 1982. The Making of a Manuscript, The Worms Bible of 1148 (Wolfenbütteler Forschungen, vol. 25), Harrassowitz, Wiesbaden, 1983. The Kennicott Bible, introductory volume to a facsimile edition, by Bezalel Narkiss and Aliza Cohen-Mushlin, Facsimile Editions, London, 1985. The Worms Mahzor, introductory volume to a facsimile edition, by Malachi Beit-Arie, Bezalel Narkiss, Aliza Cohen-Mushlin, E. Fleischer, J. Eldar J. Allerhand, O. Wachter, Chone Schmeruk, Cyelar Publishing Co., London, and Jewish National and University Library, Jerusalem, 1986. A Medieval Scriptorium, Sancta Maria Magdalena de Frankendal (Wolfenbütteler Mittelalter-Studien 3), Harrassowitz, Wiesbaden, 1990, 2 vols. Scriptoria in Medieval Saxony: St. Pancras in Hamersleben, Harrassowitz, Wiesbaden, 2004. Aliza Cohen-Mushlin, Sergey Kravtsov, Vladimir Levin, Giedrė Mickūnaitė and Jurgita Šiaučiūnaitė-Verbickienė (eds.), Synagogues in Lithuania: A Catalogue. 2 vols. Vilnius: Vilnius Academy of Art Press, 2010–2012 Selected Hebrew Manuscripts from the Bavarian State Library, Harrassowitz, Wiesbaden, 2020. מדיה וקבצים בנושא עליזה כהן-מושלין בוויקישיתוף עליזה כהן-מושלין, דף שער בספרייה הלאומית https://openscholar.huji.ac.il/sites/default/files/arthistory/files/cohen-mushlin_cv_publications_2015.pdf Aliza Cohen-Mushlin, en.arthistory.huji.ac.il (באנגלית) Center for Jewish Art, cja.huji.ac.il Bet Tfila – Forschungsstelle für jüdische Architektur in Europa, www.bet-tfila.org Verdienstkreuz des Verdienstordens für Prof. Cohen-Mushlin, TU Braunschweig | Blogs (ב־) Center for Jewish Art, cja.huji.ac.il Center for Jewish Art, cja.huji.ac.il
טר (נהר)

הטר הוא נהר בקטלוניה, ספרד, שמקורותיו מתחילים מגובה משוער של 2,400 מטרים מעל פני הים, ליד אולדטר (Ulldeter) למרגלות קרקס קרחוני, התחום בפסגות הסמוכות של אל גרה דה פג'ול, אל באסטימנטס ואל פיק דה לה דונה. הוא עובר דרך הקומארקים של ריפול, אוסונה, סלבה, ג'ירונס ובאיס אמפורדה, ונשפך לים התיכון ב-l'Estartit. אורכו של נהר טר הוא 208 קילומטרים והוא מנקז שטח של כ-3,010 קילומטרים רבועים. האגן שלו מתואר על ידי תבנית ניקוז דנדריטית ואקסוריטית. מדי שנה, עוברים בנהר ממוצע של 840 מיליון מטרים מעוקבים מים, עם קצב זרימה ממוצע של 25 מטר מעוקב לשנייה בפתחו. למרות שמקורותיו נמצאים בהרי הפירנאים, הטר מקבל זרימה משמעותית מנהרות במישורים האמצעיים והתחתונים. כך הוא חשוף להצפות גם באביב וגם בסתיו. מדיה וקבצים בנושא טר בוויקישיתוף אתר האינטרנט הרשמי של טר ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
פרשת ת'ורפ

פרשת ת'ורפ הייתה שערורייה פוליטית ומינית בריטית שנחשפה בשנות ה-70 של המאה ה-20. פרשה זו סיימה את הקריירה הפוליטית של ג'רמי ת'ורפ (אנ'), מנהיג המפלגה הליברלית וחבר בית הנבחרים הבריטי מטעם צפון דבון. השערורייה הגיעו לאחר האשמותיו של נורמן ג'וסיף (נורמן סקוט) כי הוא ות'ורפ ניהלו מערכת יחסים הומוסקסואלית בתחילת שנות ה-60, וכי ת'ורפ ניסה לרצוח את ג'וסיף, שאיים לחשוף את הרומן ביניהם. ת'ורפ, על אף שהודה שהשניים היו חברים, הכחיש כל מערכת יחסים כזו. בעזרת עמיתים פוליטיים ועיתונות צייתנית, העיתונות לא דיווחה על השערורייה הזו למעלה מעשור. ניסיונות להשתיק את סקוט לא צלחו, והבעיה העמיקה עד לניסיון רצח אפשרי של שכיר באוקטובר 1975. בעקבות ניסיון הרצח וגילויים נוספים שפורסמו בעיתונים, נאלץ ת'ורפ להתפטר מהנהגת המפלגה במאי 1976. מאוחר יותר, הוא הואשם, יחד עם שלושה אישים אחרים, בקשירת קשר לניסיון חיסול של סקוט. בבחירות הכלליות בבריטניה שהתקיימו ב-1979, איבד ת'ורפ את מושבו הפרלמנטרי. במשפט שנערך במאי 1979, התביעה התבססה במידה רבה בראיות של סקוט, חבר בית הנבחרים פיטר בסל (אנ'), והתוקף, אנדרו ניוטון. אמינותו של בסל התערערה בעקבות חשיפת ההסדרים הפיננסיים שלו עם The Sunday Telegraph (אנ'). כל ארבעת הנאשמים זוכו מההאשמות. ב-2015, נטען כי המשטרה הבריטית העלימה ראיות שקשורים לפרשה זו. עם זאת, ביוני 2018, דווי כי לא נמצאו ראיות חדשות והתיק יישאר סגור. Bloch, Michael (2014). Jeremy Thorpe. London: Little, Brown. ISBN 978-0-316-85685-0. Chester, Lewis; et al. (1979). Jeremy Thorpe: A Secret Life. London: Fontana Books. ISBN 0-00-635733-4. Chippindale, Peter; Leigh, David (1979). The Thorpe Committal. London: Arrow Books. ISBN 0-09-920400-2. Cook, Christopher; Ramsden, John (1997). By-Elections In British Politics. London: Routledge. ISBN 1-85728-535-2. Cook, William, ed. (2002). Tragically I was an Only Twin: The Complete Peter Cook. London: Century. ISBN 0-7126-2398-1. Freeman, Simon; Penrose, Barrie (1997). Rinkagate: The Rise and Fall of Jeremy Thorpe. London: Bloomsbury Publications. ISBN 0-7475-3339-3. Parris, Matthew (1996). Great Parliamentary Scandals: Four Centuries of Calumny, Smear and Innuendo. London: Robson Books. ISBN 0-86051-957-0. Penrose, Barrie; Courtiour, Roger (1978). The Pencourt File. London: Secker and Warburg. ISBN 0-436-36640-1. Preston, John (2016). A Very English Scandal. London: Viking. ISBN 978-0-241-21572-2. Thorpe, Jeremy (1999). In My Own Time. London: Politico's Publishing. ISBN 1-902301-21-8. Trewin, Ion, ed. (2008). The Hugo Young Papers: 30 Years of British Politics Off the Record. London: Allen Lane. ISBN 978-1-84614-054-9. Waugh, Auberon (1980). The Last Word. London: Michael Joseph. ISBN 0-7181-1799-9. Waugh, Auberon (1980). The Last Word (1st American ed.). Boston: Little, Brown, and Co. ISBN 0-316-92632-9.
הנס גראף

הנס גראף (בגרמנית: Hans Graf; נולד ב-15 בפברואר 1949 במרצ'נק) הוא מנצח אוסטרי. בילדותו למד גראף נגינה בכינור ובפסנתר. הוא למד בקונסרבטוריון של גראץ, אוסטריה, וסיים תואר בפסנתר ובניצוח. הוא גם השתתף בהנחיית כיתות אמן עם פרנקו פרארה, סרג'יו צ'ליבידאקה וארוויד יאנסונס. הוא קיבל מלגה ממלכתית בקונסרבטוריון של סנקט פטרבורג עם ארוויד יאנסונס. בעונת 1975/1976 היה גראף מנהל מוזיקלי של התזמורת הסימפונית הלאומית העיראקית בבגדאד. לאחר שזכה בתחרות הניצוח ע"ש קארל בוהם ב-1979, ערך את הופעת הבכורה שלו באופרה הממלכתית של וינה ב-1981 עם פטרושקה של סטרווינסקי. לאחר מכן עבד בבתי אופרה מרכזיים כולל מינכן, פריז, פירנצה, ונציה ורומא. מאז 1995, הוא ניצח על רוב התזמורות האמריקאיות הגדולות, כולל התזמורת הסימפונית של בוסטון, תזמורת קליבלנד, הפילהרמונית של ניו יורק ותזמורת פילדלפיה. גראף היה המנהל המוזיקלי של תזמורת המוצרטיאום של זלצבורג בין השנים 1984 עד 1994, שם הקליט את הסימפוניות השלמות ויצירות אחרות של מוצרט. בין השנים 1994–1996 כיהן בתפקיד המנהל המוזיקלי של התזמורת הלאומית הבאסקית, ולאחר מכן בין השנים 1995 - 2003 של התזמורת הפילהרמונית של קלגרי ובין 1998 ל-2004 של התזמורת הלאומית בורדו אקוויטניה בצרפת, שם היה מועמד לחבר התזמורת. לגיון הכבוד בשנת 2002. גראף ניצח לראשונה על התזמורת הסימפונית של יוסטון בשנת 2000, והפך למנהל המוזיקלי שלה בשנת 2001. הוא ערך את הופעת הבכורה שלו בניצוח קרנגי הול עם התזמורת הסימפונית של יוסטון בינואר 2006. בתום כהונתו ביוסטון ב-2013, גרף לקח את התואר חתן פרס מנצח. הוא היה אמן מגורים בבית הספר למוזיקה שפרד באוניברסיטת רייס. ב-2 בדצמבר 2012 זכה גראף על ידי אגודת ברוקנר של אמריקה במדליית הכבוד ע"ש קילני על ביצועיו של הסימפוניות 3-4 ו-6–9 של ברוקנר, כמו גם המיסה מס' 2 והטה דאום. מ-2013 עד 2015, גרף היה פרופסור לניצוח תזמורתי באוניברסיטת מוצרטיאום בזלצבורג. בשנת 2018, הוא זכה בפרס גראמי על הקלטת ווצק של אלבן ברג עם אן שוואנווילמס, רומן טרקל והתזמורת ההסימפונית של יוסטון. הקלטה זו קיבלה פרס ECHO Klassik בשנת 2017. לאחרונה, גראף הופיע בפסטיבלי הקיץ של טנגלווד, אספן (שניהם ב-2017) ווייל (2018). גראף הופיע לראשונה עם התזמורת הסימפונית של סינגפור ב-2015, וחזר לנצח בקונצרט נוסף ב-2018. ביולי 2019, התזמורת הסימפונית של סינגפור הודיעה על מינויו של הנס גראף למנצח הראשי החדש שלה, החל מעונת 2020 - 2021. בחיים הפרטיים, גראף ידוע בתור אנין יין. לו ולאשתו מרגריטה יש בת, אנה. הנס גראף, באתר AllMusic (באנגלית) הנס גראף, באתר MusicBrainz (באנגלית) הנס גראף, באתר Discogs (באנגלית) הנס גראף, באתר Songkick (באנגלית)
מגדל קולסרולה

מגדל קולסרולה (הגייה קטלאנית: [ˈtorə ðə kuʎsəˈɾɔlə] טורה דה קולסרולה) הוא מגדל תקשורת בעיצוב ייחודי הממוקם על גבעת טיבידאבו ברכס הרי קולסרולה, בברצלונה, קטלוניה, ספרד. הוא תוכנן על ידי האדריכל סר נורמן פוסטר ועל ידי המהנדסים האזרחיים הספרדים חוליו מרטינס קלזון ומנואל ג'וליה וילארדל. מגדל סמלי זה נבנה בשנת 1991 על ידי חברת הבנייה Cubiertas y MZOV S.A, עבור אולימפיאדת הקיץ 1992. הוא כולל תא עלייה אליו כמו מגדלים רבים, אך משתמש בכבלים מייצבים לתמיכה אופקית כמו תורן. משמש בעיקר לשידור טלוויזיה ורדיו, וגובהו מספק את נקודת התצפית הגבוהה ביותר על העיר. האנטנה העליונה מגיעה לגובה של 288.4 מטרים והקומה האחרונה בחלק העליון, בעלת שלוש עשרה קומות, מגיע לגובה של 152 מטרים. הנקודה הגבוהה ביותר של המגדל היא המקום הגבוה ביותר שאפשר להגיע אליה בסביבת העיר ברצלונה. הקומה העשירית של הפוד פתוחה לקהל הרחב. במגדל קיים חלל לארגון אירועים, המורכב מחדר קבלה ותצפית בגובה 560 מטרים מעל גובה פני הים. למגדל יש פיר ראשי מבטון מזוין בצורת חרוט חלול בקוטר של 4.5 מטרים, המצטמצם ל-3 מטרים כדי להחזיק תורן רדיו מ-2.7 מטרים עד 0.7 מטרים. שלוש עשרה הקומות מוקפות ברשתות פלדת אל חלד פתוחות ותלויות מהפיר בשלושה מסבכי פלדה אנכיים ראשיים. משקלו הכולל של המגדל הוא 3,000 טון. מספר רב של כבלים שומרים על המגדל זקוף: התחתונים מורכבים משלוש סדרות של 180 כבלים מקבילים (קוטר 15 מילימטרים) העשויים מפלדה בעלת חוזק גבוה מתוחה מראש עם כיסוי פוליאתילן, כל אחד. העליונים עשויים משלוש סדרות של 7 כבלי סיבי ארמיד במקביל (קוטר 56 מילימטרים). לשלושת הכבלים העליונים חוזק קריעה משולב של 4,200 טון. מגדל התקשורת של מונז'ואיק רשימת המגדלים הגבוהים בעולם מדיה וקבצים בנושא מגדל קולסרולה בוויקישיתוף אתר האינטרנט הרשמי של מגדל קולסרולה Torre de Collserola Foster and Partners Collserola Tower at Structurae Torre de Collserola at Factoría Urbana: Photos and technical information about the tower Torre de Collserola: connecting Barcelona Aramid cable termination design Torre de Collserola
קלייר ויינסטין

קלייר ויינסטין (באנגלית: Claire Weinstein; נולדה ב-1 במרץ 2007) היא שחיינית יהודייה-אמריקאית, סגנית אלופה אולימפית (פריז 2024) ואלופת העולם (בודפשט 2022) במשחה שליחות 4x200 מטר חופשי ואלופת ארצות הברית (2023) במשחה ל-200 מטר חופשי. ויינסטיין נולדה וגדלה בוייט פליינס, ניו יורק בתם של דיאן ורודני בת למשפחה יהודית-רפורמית. חגגה בת מצווה בבית כנסת רפורמי שבעיר הולדתה. לה אח בכור, מייקל, ושלוש אחיות צעירות, מרי, סופי ואמה. מספטמבר 2021 היא מתאמנת בקבוצת סנדפייפרס בלאס וגאס, נבדה בהדרכתו של רון אייקן, לצדם של אלופים אולימפיים, קודי מילר, בואי בקר, קייטי גריימס, אריקה סאליבן ובלה סימס. בגיל 13 וחצי קבעה את הקריטריון למבחנים האמריקאים לאולימפיאדת טוקיו והייתה לצעירת המשתתפות. במבחנים עצמם שנערכו באומהה, נברסקה ביוני אותה שנה היא סיימה במקום 20 במשחה ל-400 מטר חופשי בתוצאה של 4:14.67 דקות, במקום 28 במשחה ל-200 מטר חופשי בתוצאה של 2:01.08 דקות ובמקום 34 במשחה ל-800 מטר חופשי בתוצאה של 8:51.63 דקות. מספר שבועות לאחר מכן, היא קבעה במשחה ל-200 מטר חופשי שיא ארצות הברית לגילאי 13 של 1:58.95 דקות, שיפור של 42 מאיות השנייה לשיא הוותיק בן 44 השנים של סינתיה וודהד. בתחרות שנערכה בינואר 2022 היא השוותה את השיא הוותיק בן ה-44 שנים של סינתיה וודהד במשחה ל-200 מטר חופשי בתוצאה של 1:58.53 דקות. במבחנים האמריקאים לאליפות העולם שנערכו בגרינסבורו, קרוליינה הצפונית באפריל היא זכתה במדליית כסף במשחה ל-200 מטר חופשי בתוצאה של 1:57.08 דקות, אחרי קייטי לדקי (1:55.15 דקות) ולפני ליה סמית' (1:57.44 דקות). נוסף לכך, היא סיימה במקום רביעי במשחה ל-1500 מטר חופשי בתוצאה של 16:22.78 דקות, במקום חמישי במשחה ל-800 מטר חופשי בתוצאה של 8:29.34 דקות ובמקום שישי במשחה ל-400 מטר חופשי בתוצאה של 4:09.39 דקות. באליפות העולם שנערכה בבודפשט, הונגריה ביוני 2022 זכתה במדליית זהב במשחה שליחות 4x200 מטר חופשי ביחד עם ליה סמית', קייטי לדקי ובלה סימס בשיא אליפות חדש של 7:41.45 דקות, לפני אוסטרליה (7:43.86 דקות) וקנדה (7:44.76 דקות). כשחיינית ראשונה היא קבעה שיא אישי חדש של 1:56.71 דקות. יום לפני כן, היא סיימה במקום עשירי במשחה ל-200 מטר חופשי בשיא אישי חדש של 1:56.94 דקות, 7 מאיות השנייה איטי מעלייה למשחה הגמר. באליפות ארצות הברית שנערכה בסוף יוני 2023 היא זכתה בשתי מדליות, זהב וארד. מדליית זהב במשחה ל-200 מטר חופשי בשיא אישי חדש של 1:55.26 דקות, לפני קייטי לדקי (1:55.28 דקות) ובלה סימס (1:56.08 דקות) ומדליית ארד במשחה ל-800 מטר חופשי בשיא אישי חדש של 8:21.00 דקות, אחרי קייטי לדקי (8:07.07 דקות) וג'יליאן קוקס (8:20.28 דקות). באולימפיאדת פריז שנערכה בסוף יולי תחילת אוגוסט 2024 היא זכתה במדליית כסף במשחה שליחות 4x200 מטר חופשי בתוצאה של 7:40.86 דקות, אחרי אוסטרליה שקבעה שיא אולימפי חדש של 7:38.08 דקות ולפני הרפובליקה העממית של סין (7:42.34 דקות), כשחיינית ראשונה היא קבעה שיא אישי חדש של 1:54.88 דקות. נוסף לכך, היא סיימה במקום שמיני במשחה ל-200 מטר חופשי בתוצאה של 1:56.60 דקות, בשלב חצי הגמר היא קבעה תוצאה של 1:55.24 דקות. 200 מטר חופשי: 1:54.88 דקות (2024) 400 מטר חופשי: 4:06.79 דקות (2023) 800 מטר חופשי: 8:21.00 דקות (2023) 1500 מטר חופשי: 16:22.78 דקות (2022) 200 מטר חופשי: 1:55.78 (2022) 400 מטר חופשי: 4:01.72 (2022) 800 מטר חופשי: 8:12.94 דקות (2022) מדיה וקבצים בנושא קלייר ויינסטין בוויקישיתוף קלייר ויינסטין, באתר Swimrankings קלייר ויינסטין, באתר SwimSwam
Don't Give Up on Me

"Don't Give Up on Me" הוא סינגל של הזמר-יוצר האמריקאי, אנדי גרמר, שיצא, על ידי חברת התקליטים אס-קרוב רקורדס, ב-13 בפברואר 2019, כסינגל המוביל מתוך אלבום האולפן הרביעי שלו, Naive. השיר נכתב על ידי אנדי גרמר, בראם אינסקור, ג'ייק טורי וסם פארר, והופק על ידי בראם אינסקור. גרסת רמיקס, בשיתוף פעולה עם התקליטן ההולנדי, R3hab, יצאה ב-12 באפריל 2019. השיר הוא שיר הנושא של הסרט Five Feet Apart (אנ').‏ מילות השיר "Don't Give Up on Me" באתר Genius גרסאות נוספות ל"Don't Give Up on Me" באתר SecondHandSongs סרטון השיר "Don't Give Up on Me" באתר יוטיוב Hartshorn, Tori (15 בפברואר 2019). "Andy Grammer Releases Original Song, DON'T GIVE UP ON ME For Upcoming Movie FIVE FEET APART". Broadwayworld. ארכיון מ-28 באוקטובר 2021. נבדק ב-28 באוקטובר 2021. {{cite web}}: (עזרה) "Don't Give Up On Me – Single by Andy Grammer and R3hab". ארכיון מ-28 באוקטובר 2021. נבדק ב-28 באוקטובר 2021 – via Apple Music. {{cite web}}: (עזרה) "Top TV Song Last Week: Don't Give Up On Me by Andy Grammer". Tunefind. 9 באוקטובר 2019. ארכיון מ-28 באוקטובר 2021. נבדק ב-28 באוקטובר 2021. {{cite web}}: (עזרה) May 2024 Single Accreds.PDF, Dropbox "Don't Give Up On Me (From "Five Feet Apart") by Andy Grammer on Amazon Music – Amazon.com". Amazon. ארכיון מ-2021-10-28. נבדק ב-2021-10-28. "Future Releases for Hot/Modern/AC Radio Stations". All Access. אורכב מ-המקור ב-10 במרץ 2019. נבדק ב-28 באוקטובר 2021. {{cite web}}: (עזרה)
Johnny Are You Queer?

"Johnny Are You Queer?" (לעיתים מסוגנן כ-"Johnny, Are You Queer?") הוא שיר שנכתב על ידי בובי ולרסון פיין. השיר בוצע לראשונה בהופעה חיה על ידי הגו-גו'ס (אנ'), ולבסוף הוקלט על ידי ג'וזי קוטון (אנ'), שהוציאה את השיר כסינגל ב-1981, כחלק מאלבום האולפן הראשון שלה, Convertible Music‏. כמו כן, השיר הופיע בפסקול של הסרטים Valley Girl (אנ') ו-Jackass Number Two (אנ'). עם יציאתו של השיר, השיר היה נושא למחלוקת. קוטון הואשמה על ידי קבוצות שמרניות בקידום הומוסקסואליות. כמו כן, אחת מהקבוצות השמרניות טענה כי "ג'וזי קוטון לא קיימת. למעשה היא למעשה גבר הומו שניסה להמיר סטרייטים תמימים להומוסקסואליים". כתבי העת וילג' ווייס ואדבוקט העלו ביקורת על השיר, כאשר כותרת המאמר בוילג' ווייס היה "ג'וזי, את כלבה?" (במקור: "Josie, Are You a Bitch?").‏ מספר שנים לאחר הוצאת השיר, AllMusic סיקר את השיר וציין כי "בדיעבד, השיר נשמע די מאולף, ולאורך כל הבדיחה היא על הבחורה המעצבנת, ולא על ג'וני: 'he's not interested in her that way, so clearly he must not like girls' הוא (במכוון) הנחת יסוד מתנשאת להפליא". קוטון טענה כי מאז הוצאתו של השיר יצרו איתה קשר מספר אנשים שהודו לה על השיר, מאחר שהוא עזר להם לצאת מהארון. מילות השיר "Johnny Are You Queer?" באתר Genius "Johnny Are You Queer?". The Rake and Herald. ארכיון מ-2018-11-13. נבדק ב-17 במאי 2015. {{cite web}}: (עזרה) Kozak, Roman (1983). Cotton Picks a Hit With 'Queer' Choice of Tunes. Billboard. p. 57. ארכיון מ-2022-10-10. נבדק ב-16 במאי 2015. {{cite book}}: (עזרה) GREENBLATT, LEAH. "VH1's 100 Greatest One Hit Wonders of the '80s: Do You Agree?". Entertainment Weekly. ארכיון מ-2022-07-18. נבדק ב-16 במאי 2015. {{cite web}}: (עזרה) Cateforis, Theo (2013). The Rock History Reader. Routledge. pp. 181, 188. ISBN 978-0415892124. ארכיון מ-2022-10-10. נבדק ב-16 במאי 2015. {{cite book}}: (עזרה) FITZHARRIS, DUSTIN. "Catching Up With Josie Cotton". Out. ארכיון מ-2022-10-07. נבדק ב-16 במאי 2015. {{cite web}}: (עזרה) Mason, Stewart. "Johnny, Are You Queer? (review)". AllMusic. ארכיון מ-2022-10-10. נבדק ב-16 במאי 2015. {{cite web}}: (עזרה) "The Queer Story of Johnny and Josie". Punk Globe. ארכיון מ-2015-07-02. נבדק ב-16 במאי 2015. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Johnny Are You Queer?".
פיירלואיג'י קולינה

פיירלואיג'י קולינה (באיטלקית: Pierluigi Collina; נולד ב-13 בפברואר 1960) הוא שופט כדורגל איטלקי לשעבר, הנחשב לאחד משופטי הכדורגל הטובים בכל הזמנים. קולינה נולד בבולוניה, ובשנות העשרה לחייו שיחק כמגן בקבוצת כדורגל מקומית אך משנת 1977, בהיותו בן 17 ובעצת חברו, פנה לשיפוט משחקי כדורגל והפגין כישרון ויכולת רבה בתפקיד. בד בבד עם תחילת קריירת השיפוט שלו סיים קולינה תואר בכלכלה באוניברסיטת בולוניה ואף שירת בצבא. עם סיום שירותו הצבאי בשנת 1988 החל קולינה לשפוט בליגה האיטלקית השלישית ולאחר 3 עונות קודם למשחקי הליגה השנייה והראשונה (סריה A). בשנת 1995 נכנס קולינה לרשימת השופטים של פיפ"א ובשנת 1996 שפט ב-5 משחקים באולימפיאדת אטלנטה, בהם הגמר בין ניגריה לארגנטינה. קולינה שפט בשני משחקי בית מוקדם במונדיאל 1998, במשחק גמר ליגת האלופות בין באיירן מינכן למנצ'סטר יונייטד וב-3 משחקים ביורו 2000. בשנת 2002 נבחר קולינה לשפוט בגמר המונדיאל, משחק המהווה את שיא הקריירה שלו. הוא שפט גם במשחק גמר גביע אופ"א 2004 בין אולימפיק מרסיי לוולנסיה ובטורניר יורו 2004 שהיה הטורניר האחרון הרשמי שלו לפני שפרש בשנת 2005 בהגיעו לגיל 45 - גיל הפרישה המתחייב לשופטי כדורגל. למעשה פיפ"א העלתה את גיל הפרישה ל-46, על מנת לאפשר לו לשפוט עוד עונה, אך חוזה פרסום, שחתם באוגוסט 2005 עם חברת אופל, גרם לסכסוך בינו לבין פיפ"א, שראתה בכך ניגוד אינטרסים (אופל היא הספונסרית של מילאן). לאחר הפרישה פנה קולינה לשמש כיועץ פיננסי ועובד גם כמשבץ שופטים באופ"א. קולינה נשוי ואב לשתי בנות. הוא מתגורר בויארג'ו, עיירת חוף בטוסקנה. הוא נחשב לאוהד מסור של קבוצת הכדורסל פורטיטודו בולוניה. מדיה וקבצים בנושא פיירלואיג'י קולינה בוויקישיתוף פיירלואיג'י קולינה, באתר Soccerway פרופיל השופט, באתר Transfermarkt IFFHS
בשנה הבאה (מיני-אלבום)

"בשנה הבאה" הוא המיני-אלבום השני של הצמד המוזיקלי הישראלי אילן ואילנית. את האלבום הוציאה לאור בינואר 1970 חברת התקליטים הד ארצי בקטלוג BMN-674 – האלבום הראשון של הצמד שיוצא בהוצאה זו. הוא כולל את השיר "בעקבותייך", שנכלל באלבום סביב לעולם וזכה להצלחה במצעד הפזמונים השבועי של קול ישראל. בשנה הבאה באתר סטריאו ומונו
סייקן (נהר)

הנהר סייקן (באנגלית: Sycan River) הוא יובל של הנהר ספראג הזורם בדרום-מזרח אורגון בארצות הברית. הנהר, באורך 121 קילומטרים, מנקז כ-1,450 קילומטרים רבועים מזרחית לרכס קסקייד. מוצא הנהר באזורים גבוהים ביער הלאומי פרימונט מדרום לאגם סאמר (אנ'). הנהר זורם מצפון-מערב לתוך ביצת העשב סייקן (Sycan Marsh) בדרום מחוז לייק, ממנה הוא זורם בדרך כלל לדרום-מערב כדי להצטרף לנהר ספראג ליד היישוב ביטי (אנ') במחוז קלאמת. 95 הקילומטרים העליונים של הנהר הם חלק מהמערכת הלאומית של נהרות פראיים ונופיים. מקור שם הנהר בביצת העשב סייקן. מקור שמה בצמד המילים saiga keni בשפת שבט הקלאמת, שפירושן "מקום שטוח עם עשב". בסמוך למקורותיו, הנהר סייקן, הזורם מערבה, קולט את מימיו של בולדר קריק (Boulder Creek) מימין ואת הנהר סאות' פורק סייקן משמאל (South Fork Sycan River). שביל האנן (Hanan Trail), שביל מסלול רגלי, עובר בערך במקביל לנהר לאורך קטע זה, המהווה חלק מהמערכת הלאומית של נהרות פראיים ונופיים. הסייקן פונה לצפון-מערב וקולט את מי הנחלים רוק קריק (Rock creek), קלי קריק (Kelly creek) וניקסון קריק (Nixon creek) מימין לפני שהוא פונה שוב מערבה. לאורך הקטע הבא, קאמינגס קריק (Cummings Creek) נכנס מימין, ריפל קריק (Rifle Creek) משמאל, והסייקן עוזב את מחוז לייק ונכנס למחוז קלאמת. לאחר מכן נכנס סקל קריק (Skull Creek) משמאל וקורייר קריק (Currier Creek) מימין. במורד הזרם אחרי קורייר קריק נכנס פרדייז קריק (Paradise Creek) משמאל, והסייקן פונה לצפון-מערב ואז צפונה, עוזב את מחוז קלאמת ונכנס מחדש למחוז לייק. מעט צפונית לגבול, נחל לונג קריק (Long Creek) נכנס מימין. לאחר פנייה מערבה ודרום-מערבית, הנהר נכנס לביצת העשב סייקן, אזור ביצה של כ-130 קילומטרים רבועים. הנהר ממשיך לדרום-מערב דרך הביצה, הנהר עוזב את מחוז לייק ונכנס מחדש למחוז קלאמת. ביציאה מהביצה, הנהר יורד במהירות דרך קניון חצוב ברמה געשית צחיחה המכונה "The Tablelands". בהמשך נשפך אליו משמאל מריט קריק (Merritt Creek). הנהר מתפתל מערבה ואחר כך דרומה, הסייקן קולט את בלו קריק (Blue Creek) משמאל, נכנס לעמק הנהר ספראג, קולט את סנייק קריק (Snake Creek) משמאל ונשפך לנהר ספראג מצפון לביטי, כ-50 קילומטרים צפונית-מזרחית לקלאמת פולס. בנהר שוכנים מיני הדגים טרוטת עין-הקשת, טרוטת ברוק (אנ'), טרוטה חומה וטרוטת השור. בחלק העליון של הנהר העליון מתאפשר דיג זבובים טוב עבור טרוטת ברוק קטנה, בעוד שטרוטה חומה נמצאת רק בחלק התחתון של הנהר התחתון לאחר הביצה. דרכי יער משובשות מאפשרות גישה לחלקים של הנהר שכמעט ולא מגיעים אליהם דייגים. 19 הקילומטרים התחתונים של הנהר גובלים בדרך כלל בקרקע בבעלות פרטית, שבה נדרש אישור לגישה. "החברה לשימור הטבע" (The Nature Conservancy), ארגון ללא מטרות רווח המחזיק ברוב שטחה של ביצת העשב סייקן וחלק מהיער שמסביבה, מציעה סיורי רכב מודרכים בביצה. אסורים הציד, הדיג, מחנאות או הבאת חיות מחמד בשמורה, שאין בה שירותים ומעט הזדמנויות לטיולים רגליים. עם זאת, הביצה, המושכת אלפי עופות נודדים מהמינים ברבור הטונדרה, עגור קנדי, רלית צהובה (אנ'), מרומית שחורה, מגלן לבן-פנים ומינים אחרים, מציעה הזדמנויות לצפייה בציפורים. הגישה לשמורה היא בדרכי יער לא סלולות. "Sycan River, Oregon". National Wild and Scenic Rivers System. "Sycan Marsh Preserve". The Nature Conservancy. John Shewey, Complete Angler's Guide to Oregon, Wilderness Adventures Press, 2011, ISBN 9781932098860 "Discover Sycan Marsh" (PDF). The Nature Conservancy. 2005.